Kilencmillióért kapott új díszteret Kóny
Kilencmillió forintból díszteret alakítottak ki Kónyban, a település közepén. A beruházás része az önkormányzat faluközpont-fejlesztési programjának, ami a jövõben folytatódik.
Befejezõdött Kónyban a faluközpont-fejlesztési program elsõ üteme. A hétvégi falunapon adták át az élelmiszerbolt és az orvosi rendelõ közti díszteret. A beruházás 9 millió forintba került, amibõl 3,5 millió volt a pályázati támogatás, 5,5 pedig az önkormányzati önerõ.
– Két évvel ezelõtt határoztuk el, hogy a településközpontot, a közterületeket rendbe tesszük – mondta a Kisalföldnek Aller Imre polgármester.
– Úgy gondoltuk, hogy több ütemben tudjuk a fejlesztést végrehajtani, a beruházás elsõ szakasza készült el augusztusban. A bolt és az orvosi rendelõ közti területen az elmúlt harminc évben játszótér volt, amit megszüntettünk. Helyette – nem messze eredeti helyétõl – újat építettünk a gyerekeknek.
Az önkormányzat a dísztér kialakításához a megyei területfejlesztési tanácstól pályázaton nyert 3,5 millió forintot. Mivel a kivitelezés összesen 9 millióba került, szükség volt a községi költségvetésbõl biztosított 5,5 millió forintos önerõre is. Így készülhetett el a díszburkolat, a parkolók, az út, a járda, a parkosítás, a pihenõpadok és még egy kutat is telepítettek a térre.
Aller Imre hozzátette: a késõbbiekben tervezik az iskola melletti, most kézilabdapályaként hasznosított terület rendbetételét, illetve a gyógyszertár elõtti közpark fejlesztését.
A faluközpont kialakításához szeretnének további pályázati támogatást igénybe venni. Az elõzetes számítások szerint a két területhez körülbelül negyvenmillió forintra lenne szükség.